Verba Scáthaige (23.N.10)
Incipiunt uerba Scathaige fri Con Culainn oc scarad doib isna rannuib tair. Ro scaith do Choin Culainn lanfogluim In milti la Scaithaigh. Do aurchechain Scathach do iarum ind ni arad m-biad, con-eipirt friss tria imbass for ossna.
Imbe eir hengaile arat-ossa ollgabud
huatha fri heit n-imlebair .i. tain bo Cuailgne
Cotat curaith ciallfaithir
fortat braigait bibsatur
bied do chailcc culbeimnech
cruoch fri srut Setanta .i. proprium nomen do Choin Culainn.
Tithis fithog foibharamnus
fethal feula fedchlessaib
fearba do Breig m-braitfiter
braighit di thuaith tithsithir
tren cithach coictigis
cichis do buar m-belata
ba hoín fri slog sirdochrae
silfis de fhuil flandtedman
fernaib ilib idlochtaib
cuan dia-lilis loscandaib
lin do-fedat ildamaib
ilar fuili firfith-for Coin Culainn cen colainn
Ceisfe alag n-enchride
al de dalaib dedairbe
didirn brodircc brisfithir
bruthaich fri toinn trechtaide
frissin m-belend m-bandernech
belenn di chet clesamnach
cichet biet banchuire
baiti Medb sceo Aillellai
arat-osa ollgabadh otharlighi.
Ucht fri h-echtga irgairgi
at-chiu firfeith Finnbennach Aei
fri Donn Cuailngi ardburach & cetera.